Сегизинчи Март

Сегизинчи Март — Кыргызстандын Нарын облусунун Нарын районундагы айыл. Ак-Кудук айыл аймагына кирет.

Сегизинчи Март аймагында, 1958-жылы ага Ала-Кулун, Кара-Суу, Ак-Бешим, Кара-Булак, Аянты, Үч-Булак кыштактары бириккен. Нарын дарыясынын оң жээгинде жайгашкан. Райондун борбору Нарын шаарынан 63 км түндүк батышта. Рыбачье темир жол станциясынан 186 км. 1930-жылы негизделген. Калкы 1706 (1986); негизинен мал чарбачылык менен эмгектенишет. Орто мектеп, балдар бакчасы, маданият үйү, китепкана,оорукана, турмуш-тиричилик комбинаты, спорт комплекси бар. 8-март айылы жайгашкан коктуда коллективдештирүү жана советтештирүүгө чейин айыл болбой эле камыш жана бадал-тал баскан саздуу жер болгон, тарыхый аталышы Ала-Кулун. Ата-бабаларыбыз өз уруусуна карап Кара-Суу, Кайнар, Таш-Булак, Терек-Суу, Ак-Бешим, Өзгөрүш жана Кара-Булакта деген аталыштагы жерлерге отурукташып келген. 1930-жылы совет доорунун алкагында баарын чогултуп 8-Март колхозу деп уюштурулган.  

 Калкы 
Калкы ― 2145 киши.

 Булактар 

Категория:Ак-Кудук айыл аймагы